Nina Bawden

Nina Bawden (født Nina Mary Mabey; 19. januar 1925, død 22. august 2012) var en britisk forfatter av romaner og barnebøker. Hun skrev 55 bøker, og er særlig kjent for barneboka Carrie's War (1973).Eccleshare, Julia (2002): Beatrix Potter to Harry Potter, portraits of children’s writers. National Portrait gallery, ISBN 1-85514-342-9 Barneboka The Peppermint Pig (1975) vant Guardian Children's Fiction Prize i 1976«Guardian children's fiction prize relaunched», The Guardian 12. mars 2001 og romanen Circles of Deceit (1987) ble kortlistet til Bookerprisen.

 Liv og virke 
Hun vokste opp i London hvor hun levde et rolig og beskyttet liv med en mor som var lærer og en far i Royal Marines. Under krigen ble hun evakuert til Aberdare i Wales. Hun studerte ved Somerville College ved University of Oxford, og giftet seg i 1946 med Harry Bawden. De fikk to sønner. I 1954 skilte hun seg fra Bawden og giftet seg med Austen Kark, som senere ble direktør i BBC. Han døde i Potters Bar-ulykken i 2002. De hadde en datter.

Hun ble utnevnt til kommandant av Order of the British Empire i 1985.telegraph.co.uk, 22. august 2012. Hun var medlem av Royal Society of Literature, aktiv i PENklubben og president i Society of Women Writers and Journalists.

Selvbiografien In My Own Time: Almost an Autobiography utkom i 1994.

 Bøker  
Carrie's War (1973), som beskrives som «hennes mest likte bok» og «hennes mest kjent verk», skildrer søskene Carrie og Nick som lever som evakuerte i Wales under krigen. Som vanlig hos Bawden møter barna eksentriske og uvanlige voksne.Hunt, Peter (1994): An Introduction to Children’s Literature. Oxford University Press. ISBN 0-19-289243-6 Boka mottok Phoenix Award i 1993, og er filmet av BBC 2 ganger; i 1974 og 2004. Boka er også dramatisert for teater.

Flere av de tidligste barnebøkene hennes var dramatiske spenningsfortellinger, likevel plassert i realistiske omgivelser. I senere bøker, som The Peppermint Pig er hun mer opptatt av å vise hvordan barn håndterer uvanlige omgivelser.

På norsk finnes barnebøkene Mary i knipe (The runaway summer 1969, oversatt 1970), På flukt (On the run 1964, oversatt 1984) og Ekornet Henry (Keeping Henry 1988, oversatt 1989).

Flere av bøkene hennes er filmet.Se profil på Internet Movie Database

 Referanser 

 Eksterne lenker 
 Nina Bawden hos Biography.jrank.org



Kategori:Engelske barnebokforfattere
Kategori:Personer fra London
Kategori:Order of the British Empire (CBE)